EkBass/fiwiki-20250220-pages-articles huggingface dataset:
Kaliese Spencer

Kaliese Spencer (s. 6. toukokuuta 1987) on jamaikalainen aitajuoksija. Hänen päälajinsa on 400 metrin aidat. Spencer juoksi 2009 maailmanmestaruuskilpailuissa 4 x 400 metrin viestin alkuerissä Jamaikan joukkueessa. Hänet palkittiin hopeamitalilla, vaikka Spencer ei loppukilpailussa enää juossut. Henkilökohtaisilla matkoilla hän on sijoittunut neljänneksi Berliinin 2009 ja Daegun 2011 MM-kilpailuissa. Myös Lontoon olympialaisissa 2012 hän oli alun perin neljäs, mutta nousi vuonna 2023 pronssimitalistiksi kun Natalja Antjuh hylättiin doping takia. Moskovassa pidetyissä vuoden 2013 maailmanmestaruuskilpailuissa Spencer hylättiin ratarikon vuoksi sekä 400 metrin aitojen että 4 × 400 metrin viestin alkuerissä. Pekingin MM-kilpailuissa 2015 hän sijoittui 400 metrin aitajuoksussa kahdeksanneksi. Hän voitti alle 20-vuotiaiden maailmanmestaruuden Pekingissä 2006 ajalla 55,11 ja sai pronssia 4 x 400 metrin viestissä. Hän sai Sopotin MM-hallikilpailuissa 2014 hopeaa sekä 400 metrin juoksussa ennätyksellään 51,54 että 4 x 400 metrin viestissä. Glasgow'n Kansainyhteisön kisoissa 2014 hän voitti kultaa 400 metrin aitajuoksussa ajalla 54,10. Hän sai hopeaa IAAF World Relays -tapahtumassa 4 x 400 metrin viestissä Nassaussa 2014. ==Henkilökohtaiset ennätykset== Lähde: IAAF ;Ulkoradat * 400 metrin juoksu: 50,19 (2013) * 800 metrin juoksu: 2.03,01 (2011) * 400 metrin aidat: 52,79 (2011) ==Lähteet== Luokka:Jamaikalaiset 400 metrin aitajuoksijat Luokka:Jamaikalaiset olympiamitalistit Luokka:Vuonna 1987 syntyneet Luokka:Elävät henkilöt
Vsevolod Ivanov

Vsevolod Vjatšeslavovitš Ivanov (, 24. helmikuuta 1895 Semipalatinskin läänin Pavlodarin kihlakunnan Lebjažje – 15. elokuuta 1963 Moskova) oli venäläinen neuvostokirjailija. Vsevolod Ivanov syntyi opettajan perheeseen, kävi alkeiskoulun ja lähti varhain maailmalle kierrellen pitkin Siperiaa, Uralia ja Kazakstania ja kokeillen eri ammatteja. Hänen ensimmäiset teoksensa ilmestyivät vuonna 1915. Vuonna 1921 Ivanov asettui Pietariin, jossa hän liittyi Serapion-veljien kirjailijaryhmään. Vuosina 1921–1923 hän julkaisi joukon Venäjän kansalaissotaa kuvaavia ”partisaanikertomuksia”. Niistä tunnetuin on Panssarijuna 14–69 (Bronepojezd 14–69, 1922), jonka kirjailija muokkasi näytelmäksi vuonna 1927. 1920-luvulla Ivanov kirjoitti aiheiltaan ja kieleltään erikoista ”ornamentaalista” proosaa, joka herätti voimakasta arvostelua proletaarikirjailijoiden taholta. 1930-luvun alussa hän siirtyi sosialistisen realismin mukaisiin teemoihin. Vuosina 1934–1935 kirjailija julkaisi omaelämäkerrallisen romaanin Pohoždenija fakira (”Fakiirin seikkailut”) ja vuonna 1939 kansalaissotaa virallisen idologian valossa käsittelevän romaanin Parhomenko. Toisen maailmansodan aikana hän toimi sotakirjeenvaihtajana ja kirjoitti tyyliltään pateettisen romaanin Pri vzjatii Berlina (”Berliiniä vallatessa”, 1946). Myöhemmin Ivanov julkaisi lähinnä muistelmia ja muokkasi uudelleen aikaisempia teoksiaan. Monet niistä ilmestyivät vasta kirjailijan kuoltua. ==Suomennettuja teoksia== * Panssarijuna 14–69: tekijän muovailema kertoelma nuorisolle. Suom. V. Adamova. Leningrad: Valtion kustannusliike Kirja, 1935. * Panssarijuna 14–69: kuunnelma. Suom. Ulla-Liisa Heino. YLE: Radion kuunnelma- ja erikoistoimitus, 1977 (moniste). ==Lähteet== ==Aiheesta muualla== * Vsevolod Ivanovin teoksia Lib.ru-sivustolla Luokka:Neuvostoliittolaiset kirjailijat Luokka:Venäläiset kirjailijat Luokka:Vuonna 1895 syntyneet Luokka:Vuonna 1963 kuolleet
Helmisilmät

Helmisilmät (Scopelarchidae) on auloppikaloihin kuuluva heimo. Heimon lajeja tavataan syvistä vesistä valtameristä. ==Lajit ja anatomia== Helmisilmien heimoon kuuluu 4 sukua ja 17 lajia. Ruumiinrakenteeltaan ne ovat pitkänomaisia, hoikkia ja litteähköjä kaloja. Kooltaan ne ovat pienehköjä kaloja, tyypillisesti noin 5-23 cm pitkiä. Heimon lajien ainnutlaatuinen piirre on niiden kookkaat teleskooppimaiset silmät, joissa on kaksi verkkokalvoa. Silmien pinnalla on valoinen täplä, joka on yhteydessä sekundääriretinaan. Tämän laajentaa helmisilmien näkökenttää. Muita tyypillisiä helmisilmälajien piirteitä ovat suuri suu, hampaat alaleuassa ja kielessä, lyhyehkö selkäevä ja rasvaevä. Pyrstöevä on haarautunut. Heimon kaloilla ei ole uimarakkoa. Kylkiviivan suomut ovat muita kookkaammat ja väriltään kalat ovat hopeanharmaita, ruskeita tai mustia ja eräillä lajeilla on tumma juova kylkiviivan ylä- tai alapuolella. Helmisilmät ovat hermafrodiitteja. ==Levinneisyys ja elintavat== Helmisilmälajeja tavataan Atlantista Välimeri pois luettuna, Intian valtamerestä, Tyynestämerestä ja Eteläisestä jäämerestä. Ne elävät tyypillisesti noin 500-1 000 metrin syvyydessä ja tulevat öisin lähemmäksi pintaa. Helmisilmälajit ovat petokaloja, joiden ravintoa ovat pienemmät kalat. ==Lähteet== Luokka:Auloppikalat
Nadeeka Lakmali

Nadeeka Lakmali Babaranda Liyanage (s. 18. syyskuuta 1981 Dakunu) on srilankalainen keihäänheittäjä. Lakmali voitti vuoden 2013 Pihtiputaan keihäskarnevaalit tuloksella 59,32m. Hän pitää hallussaan maansa ennätystä keihäänheitossa. ==Henkilökohtaiset ennätykset== Lähde: IAAF *Keihäänheitto: 60,64 (2013) - NR == Lähteet == Luokka:Srilankalaiset keihäänheittäjät Luokka:Vuonna 1981 syntyneet Luokka:Elävät henkilöt
Pax (makeinen)

Pax on Fazerin sotien jälkeen vuonna 1947 julkaisema makeinen. Pax poistui myynnistä vuonna 1991 mutta palasi uudelleen tuotantoon vuonna 2007 alkuperäisellä reseptillä Suomen itsenäisyyden 90-vuotisjuhlan kunniaksi. Kyyhkysen kuvalla varustettua pastillia sanotaan myös rauhan pastilliksi. Paxin raikas maku perustuu käytettyyn yrttiseokseen ja lakritsiuutteeseen. Pastillia mainostettiin 1960-luvulla rallatuksella "Ota Pax, ota Pax, ota Fazerin Paxia kaks". == Lähteet == Luokka:Fazerin makeiset
Meiju Enho

Meiju Enho (s. 1981) on suomalainen muusikko, jonka instrumentti on kosketinsoittimet. Hänet tunnetaan erityisesti metalliyhtye Ensiferumin kosketinsoittajana vuosilta 2001-2007, mutta hän on kiertänyt myös Finntrollin kanssa keikkamuusikkona.http://metalstorm.net/bands/band.php?band_id=104 Vuonna 2009 hän perusti Mamyth-yhtyeen, jonka ensilevy julkaistiin joulukuussa 2014. ==Lähteet== Luokka:Suomalaiset kosketinsoittajat Luokka:Vuonna 1981 syntyneet Luokka:Elävät henkilöt
Pentti Glan

Pentti ”Whitey” Glan (8. heinäkuuta 1946 – 7. marraskuuta 2017 Toronto, KanadaRamsay, Janis: Innisfil drummer Whitey Glan remembered for his heart and soul. Simcoe.com. Viitattu 13.11.2020.) oli suomalainen muusikko, jonka instrumentti oli rummut. Hän asui useiden vuosien ajan Kanadassa ja soitti ja teki tuona aikana yhteistyötä useiden nimekkäiden artistien, kuten Alice Cooperin, Lou Reedin, Bette Midlerin ja John Kayn, kanssa. == Lähteet == Luokka:Suomalaiset rumpalit Luokka:Kanadansuomalaiset henkilöt Luokka:Vuonna 1946 syntyneet Luokka:Vuonna 2017 kuolleet
Hurrikaani Bob

Hurrikaani Bob oli vuoden 1991 Atlantin hurrikaanikauden toinen hurrikaani. Se kehittyi Bahamalla ja pyyhkäisi Uuden Englannin yli. Kovat tuulet aiheuttivat sähkökatkoja ja tuhosivat hedelmätarhoja Massachusettsissa ja Rhode Islandilla. == Lähteet == Luokka:Vuoden 1991 luonnonmullistukset Bob
Emmi Silvennoinen

Emmi Silvennoinen on suomalainen muusikko ja säveltäjähttp://www.fono.fi/TekijaHakutulos.aspx?tekija=Silvennoinen+Emmi, jonka instrumentti on kosketinsoittimet. Parhaiten hänet tunnetaan Ensiferumin kosketinsoittajana vuosina 2007-2016. Liittyessään Ensiferumiin hän korvasi silloisen kosketinsoittajan Meiju Enhon. Lisäksi Silvennoinen soitti koskettimia Exsecratus-yhtyeessä. Keväällä 2016 Silvennoinen ilmoitti jättäytyvänsä perhesyistä pois Ensiferumista. ==Lähteet== Luokka:Suomalaiset kosketinsoittajat Luokka:Elävät henkilöt Luokka:Syntymävuosi puuttuu
Niilo Sevänen

Niilo Sevänen (s. 19. elokuuta 1979 Turku) on suomalainen muusikko ja kirjailija, joka tunnetaan metalliyhtye Insomniumin laulaja-basistina. Sevänen muutti noin viisivuotiaana Joensuuhun, jossa hän oli perustamassa Insomniumia keväällä 1997. Hän on yksi yhtyeen säveltäjistä ja sanoittajista. Sevänen on levyttänyt yhden albumin myös turkulaisen Watch Me Fallin kanssa. Seväsen Talven portti -novelli ilmestyi Turun Science Fiction Seuran Spin-lehdessä vuonna 2007. Se voitti Nova-novellikilpailun (2007, jaettu Anne Alasirniön kanssa) ja sijoittui neljänneksi Atorox-äänestyksessä (2009). Viikinkimytologiasta ammentava tarina muotoutui myöhemmin Insomniumin Winter’s Gate -konseptialbumiksi (2016). Gummerus julkaisi novellin uudestaan ääni- ja sähkökirjana joulukuussa 2023. Talven portista versonnut Seväsen esikoisromaani Ikitalven polku ilmestyy Gummeruksen kustantamana helmikuussa 2024. Koronapandemian aikana alkanut kirja piti olla aluksi yksi teos, mutta sivumäärän myötä kustantaja ehdotti jakamista kahdeksi kirjaksi. Myös jatko- osa on työn alla. Sevänen on valmistunut kulttuurihistorian maisteriksi Turun yliopistosta. Hän on työskennellyt muun muassa Kotkan kaupungin kulttuuriasiainkeskuksen ohjelmapäällikkönä ja vt. kulttuurijohtajana. Winter’s Gate -albumin edellä hän ryhtyi päätoimiseksi muusikoksi. == Teokset == * * == Lähteet == == Aiheesta muualla == * Niilo Sevänen Insomniumin sivustolla * Niilo Sevänen Encyclopaedia Metallum -sivustolla Luokka:Insomniumin jäsenet Luokka:Suomalaiset metallimusiikin laulajat Luokka:Suomalaiset metallimusiikin basistit Luokka:Suomalaiset kirjailijat Luokka:Vuonna 1979 syntyneet Luokka:Elävät henkilöt
Ryan Wilson (yleisurheilija)

Ryan Wilson (s. 19. joulukuuta 1980) on yhdysvaltalainen pika-aitajuoksija. Wilson voitti NCAA:n mestaruuden 110 metrin aitajuoksussa 2003 ja sai Yhdysvaltojen-mestaruuskilpailuissa pronssia 2006. Hän sijoittui kolmanneksi IAAF:n yleisurheilufinaalissa 2008 ja sai maansa mestaruuskilpailuissa hopeaa 2010. Wilson voitti Yhdysvaltojen-mestaruuden 110 metrin aitajuoksussa 2013 ajalla 13,08. Hän sai saman vuoden Moskovan MM-kilpailuissa hopeaa ajalla 13,13. == Ennätykset == Lähteet: Tilastopaja, IAAF === Ulkoradat === Laji Aika Paikka Päivä 110 m aj 13,02 New York 2.6.2007 400 m aj 49,33 Los Angeles 18.5.2003 === Sisäradat === Laji Aika Paikka Päivä 50 m aj 6,78 Los Angeles 23.2.2002 55 m aj 7,18 New York 11.2.2012 60 m aj 7,75 New York 11.2.2012 == Lähteet == Luokka:Yhdysvaltalaiset pika-aitajuoksijat Luokka:Vuonna 1980 syntyneet Luokka:Elävät henkilöt
John Snellman

John Snellman (13. toukokuuta 1815 Oulu – 27. elokuuta 1883 Helsinki) oli suomalainen juristi, joka eteni urallaan senaattoriksi ja Viipurin hovioikeuden presidentiksi. ==Elämäkerta== John Snellman kirjoitti ylioppilaaksi 1832 ja suoritti tuomarintutkinnon 1836. Hän pääsi auskultantiksi Turun hovioikeuteen 1836 ja ylimääräiseksi kopistiksi korkeimman oikeuden edeltäjään senaatin oikeusosastoon 1837. Samana vuonna hän sai hovioikeuden ylimääräisen notaarin arvon ja seuraavana vuonna varatuomarin arvon. Hänet nimitettiin kanslistiksi perustettavaan Viipurin hovioikeuteen 1839 ja hän sai ylennyksen reistraattoriksi 1841, ylimääräiseksi viskaaliksi 1843, notaariksi 1845, varakanneviskaaliksi 1850 ja sihteeriksi 1851. Snellman oli hovioikeuden apujäsenenä 1850–1857 ja viimeksi mainittuna vuonna hänet nimitettiin asessoriksi. Viipurin läänin lääninsihteeri hänestä tuli 1858 ja senaatin yleinen esittelijäsihteeri 1863.Matti Mali (toimittanut): Korkein oikeus 1809–1959, Helsinki 1959, sivut 162–163. Snellman muun muassa esitteli ja varmensi vuoden 1863 kieliasetuksen. Hän hoiti ajoittain 1864–1865 prokuraattorinapulaisen virkaa ja toimi 1863–1867 Suomen Hypoteekkiyhdistyksen hallituksen asiamiehenä. Vuonna 1865 Snellman määrättiin painoasiain ylihallituksen jäseneksi. Snellman kutsuttiin senaattoriksi ja senaatin oikeusosaston jäseneksi 1867. Etevänä lakimiehenä hänestä tehtiin puheenjohtaja komiteaan, jonka tehtävänä oli toimittaa nimismiesten virkatoimia koskevien lakien ja asetusten kokoelma. Vuonna 1872 hänet valittiin siviilivirkakunnan leski- ja orpokassan hallitukseen edustamaan kassan osakkaita. Snellman luopui senaattorin toimestaan ja sai nimityksen Viipurin hovioikeuden presidentiksi vuosiksi 1875–1879. Hovioikeuden presidentin virkaa pidettiin tuohon aikaan arvokkaampana kuin rivisenaattorin tehtävää. Snellman sai omasta pyynnöstään eron virastaan 1879. ==Perhe== John Snellmanin isä oli Uudenmaan läänin varamaaherra, esittelijäsihteeri Jakob Snellman (1784–1832) ja äiti Albertina Julin (1785–1866). Äiti oli apteekkari ja asessori Johan Julinin ja Albertina Karbergin tytär Turusta. John Snellmanin ensimmäinen puoliso (vuodesta 1842) oli Sofia Alfthan (1823–1849). Hän oli tukkukauppias Anton Alfthanin ja Helena Schröderin tytär Viipurista. John Snellmanin toinen puoliso (vuodesta 1851) oli Wilhelmina Trapp (1828–1906). Hänen isänsä oli senaattori, salaneuvos Robert Trapp, joka aateloitiin 1868 ja kirjoitettiin Suomen ritarihuoneeseen nimellä von Trapp. Wilhelmina Trappin äiti oli Christina Charlotta Wilhelmina Råbergh. John Snellmania ei pidä sekoittaa toiseen senaattoriin, joka on lähes kaima eli valtiomies Johan Vilhelm Snellmaniin (J. V. Snellman), joka käytti nimikirjoituksessaan muotoa Joh. Vilh. Snellman. John Snellman allekirjoitti pöytäkirjat nimellä J. Snellman. Senaattorit olivat kaukaista sukua keskenään ja tämäkin yhteinen esi-isä oli kaima eli Oulun tullinhoitaja Johan Snellman (1688–1759). ==Lähteet== Luokka:Vuonna 1815 syntyneet Luokka:Vuonna 1883 kuolleet Luokka:Suomalaiset juristit Luokka:Suomalaiset senaattorit
Hurrikaani Floyd

Hurrikaani Floyd oli vuoden 1999 Atlantin hurrikaanikauden neljäs hurrikaani ja kaikkiaan kuudes nimetty myrsky. Se oli erittäin voimakas Kap Verde -tyypin hurrikaani. Tuulennopeuteen perustuvalla Saffir-Simpsonin asteikolla Floyd luokiteltiin toiseksi ylimpään eli 4. luokkaan, ja se lähestyi 5. luokan rajaa. Se aiheutti rankkoja tulvia Yhdysvaltojen itäosissa, etenkin Pohjois- Carolinassa. == Vahinkojen laajuus == Pohjois-Carolinassa 35 ihmistä menehtyi, Pennsylvaniassa ja New Jerseyssä kuusi, Virginiassa kolme, Delawaressa ja New Yorkissa kaksi sekä Connecticutissa, Vermontissa ja Bahamalla yksi. Tar-, Neuse-, Roanoke- ja Pamlico-joet tulvivat yli äyräidensä, minkä vuoksi ihmiset jäivät ansaan talojensa katoille ja sadat tuhannet tuotantoeläimet hukkuivat. Käyttövesi pilaantui monilla alueilla veden tulvittua jätevedenpuhdistamoille. == Lähteet == Luokka:Vuoden 1999 luonnonmullistukset Floyd
Hurrikaani Gloria

Hurrikaani Gloria oli vuoden 1985 Atlantin hurrikaanikauden viides hurrikaani ja seitsemäs nimetty myrsky. Se oli voimakas Kap Verde -tyypin hurrikaani. Glorian yli lentäneet tutkimuslentokoneet mittasivat 25. syyskuuta 1985 sen keskuksen alimmaksi ilmanpaineeksi 919 hPa, mikä oli siihen mennessä matalin lentokoneiden Atlantilla mittaama paine. Tuulennopeuteen perustuvalla Saffir- Simpsonin asteikolla Gloria luokiteltiin toiseksi ylimpään eli nelosluokkaan. Sen aiheuttama myrskyvuoksi nousi yli kaksi metriä normaalin vuoroveden yläpuolelle. == Lähteet == Luokka:Vuoden 1985 luonnonmullistukset Gloria
Itsenäisen Suomen Puolesta 2000

Itsenäisen Suomen Puolesta 2000 -kansalaisliike oli Raimo Vistbackan johtama kansanliike, joka perustettiin tukemaan Ilkka Hakalehdon kampanjaa vuoden 2000 presidentinvaaleissa. Tämä Perussuomalaiset-puolueen aloitteesta perustettu kansanliike pyrki kokoamaan EU-kriittisiä kansalaisia ja ryhmiä. Koska Hakalehto valittiin perussuomalaisten valtuuston päätöksellä puolueen presidenttiehdokkaaksi, ei kansanliikkeen tarvinnut kerätä normaalisti vaadittua 20 000 kannattajan listaa. == Lähteet == Luokka:Entiset suomalaiset poliittiset järjestöt
Frederick Loewe

Frederick Loewe (10. kesäkuuta 1904 Berliini – 14. helmikuuta 1988 Palm Springs) oli saksalaissyntyinen populaarimusiikin säveltäjä. Hänet tunnetaan parhaiten yhteistyöstään sanoittaja ja käsikirjoittaja Alan Jay Lernerin kanssa. Heidän menestyneimpiin teoksiinsa kuuluvat elokuvamusikaali Gigi sekä Broadway-näytelmät Brigadoon, Paint Your Wagon ja My Fair Lady. == Elämä ja ura == Frederick Loewe syntyi Berliinissä, Saksan keisarikunnassa. Hänen isänsä kotoisin Wienistä. Loewe opiskeli nuoruudessaan pianonsoittoa ja säveltämistä, ja 13-vuotiaana hän soitti soolopianoa Berliinin sinfoniaorkesterissa. Hän muutti Yhdysvaltoihin vuonna 1924. Hän esiintyi konserttipianistina ilman mainittavaa menestystä ja alkoi 1930-luvulla musiikkia Earler Crookerin kanssa. Heidän kappaleestaan ”A Waltz Was Born in Vienna” tuli hitti vuonna 1936, mutta Broadway-musikaali Great Ladyn (1938) jäätyä vaille menestystä Loewe lopetti yhteistyön Crookerin kanssa. Vuonna 1942 hän tapasi sanoittaja Alan Jay Lernerin, josta tuli hänen uransa tärkein musiikillinen yhteistyökumppani. Loewen ja Lernerin ensimmäinen musikaali Life of the Party ei menestynyt mainittavasti Broadwaylla. Vuoden 1947 Brigadoon menestyi paremmin ja näytelmän kappaleesta ”Almost like Being in Love” tuli hitti muun muassa Frank Sinatran ja Mildred Baileyn äänittämänä. Vincente Minnelli ohjasi Brigdoonista vuonna 1957 elokuvaversion Lumottu laakso. Loewen ja Lernerin toinen menestynyt näytelmä oli Kalifornian kultaryntäykseen sijoittuva Paint Your Wagon. Musikaali sai ensi-iltansa vuonna 1951. Lee Marvin nauhoitti vuonna 1970 menestyneen version näytelmän kappaleesta ”Wand’rin’ Star”. Clint Eastwood esiintyi musikaalin elokuvaversiossa Kultarynnäkön iloiset päivät (1969) ja lauloi siinä kappaleen ”I Talk to the Trees”. Vuonna 1956 sai ensi-iltansa George Bernard Shaw’n Pygmalion- näytelmään perustuva Broadway-musikaali My Fair Lady, josta tuli Lernerin ja Loewen uran suurin menestys. Alkuperäisiin näyttelijöihin Broadwaylla kuuluivat muun muassa Rex Harrison, Julie Andrews ja Stanley Holloway. Vuonna 1964 näytelmästä kuvattiin elokuvaversio My Fair Lady, jonka pääosassa olivat Harrison, Holloway ja Audrey Hepburn. Näytelmän tunnetuimpiin kappaleisiin kuuluu ”On the Street Where You Live”, jonka ovat esittäneet muun muassa Eddie Fisher, Vic Damone ja Andy Williams. Lerner ja Loewe tekivät musiikin Vincente Minnellin vuoden 1958 elokuvaan Gigi. Elokuva palkittiin yhdeksällä Oscarilla, mukaan lukien parhaan laulun palkinto Loewen ja Lernerin kappaleelle ”Gigi”. Frederick Loewe jäi eläkkeelle vuonna 1962. == Lähteet == Luokka:Yhdysvaltalaiset säveltäjät Luokka:Oscar-palkinnon saajat Luokka:Golden Globe -palkinnon saajat Luokka:Songwriters Hall of Fame Luokka:Vuonna 1904 syntyneet Luokka:Vuonna 1988 kuolleet
Alan Jay Lerner

Alan Jay Lerner (31. elokuuta 1918 New York – 14. kesäkuuta 1986 New York) oli yhdysvaltalainen sanoittaja ja käsikirjoittaja. Hänet tunnetaan parhaiten yhteistyöstään säveltäjä Frederick Loewen kanssa. Heidän menestyneimpiin teoksiinsa kuuluvat elokuvamusikaali Gigi sekä Broadway-näytelmät Brigadoon, Paint Your Wagon ja My Fair Lady. == Elämä ja ura == Lerner syntyi varakkaaseen perheeseen New Yorkissa. Hän opiskeli musiikkia Juilliard Schoolissa ja valmistui oppilaitoksesta vuonna 1939. Vuonna 1942 hän tutustui saksalaissyntyiseen säveltäjä Frederick Loeween. Loewen ja Lernerin ensimmäinen musikaali Life of the Party ei menestynyt mainittavasti Broadwaylla. Vuoden 1947 Brigadoon menestyi paremmin ja näytelmän kappaleesta ”Almost like Being in Love” tuli hitti muun muassa Frank Sinatran ja Mildred Baileyn äänittämänä. Vincente Minnelli ohjasi Brigdoonista vuonna 1957 elokuvaversion Lumottu laakso. Loewen ja Lernerin toinen menestynyt näytelmä oli Kalifornian kultaryntäykseen sijoittuva Paint Your Wagon. Musikaali sai ensi-iltansa vuonna 1951. Lee Marvin nauhoitti vuonna 1970 menestyneen version näytelmän kappaleesta ”Wand’rin’ Star”. Clint Eastwood esiintyi musikaalin elokuvaversiossa Kultarynnäkön iloiset päivät (1969) ja lauloi siinä kappaleen ”I Talk to the Trees”. Vuonna 1956 sai ensi-iltansa George Bernard Shaw’n Pygmalion-näytelmään perustuva Broadway-musikaali My Fair Lady, josta tuli Lernerin ja Loewen uran suurin menestys. Alkuperäisiin näyttelijöihin Broadwaylla kuuluivat muun muassa Rex Harrison, Julie Andrews ja Stanley Holloway. Vuonna 1964 näytelmästä kuvattiin elokuvaversio My Fair Lady, jonka pääosassa olivat Harrison, Holloway ja Audrey Hepburn. Näytelmän tunnetuimpiin kappaleisiin kuuluu ”On the Street Where You Live”, jonka ovat esittäneet muun muassa Eddie Fisher, Vic Damone ja Andy Williams. Lerner ja Loewe tekivät musiikin Vincente Minnellin vuoden 1958 elokuvaan Gigi. Elokuva palkittiin yhdeksällä Oscarilla; Lerner ja Loewe voittivat parhaan laulun palkinnon kappaleella ”Gigi” ja käsikirjoituksen sovittamisesta vastannut Lerner palkittiin sen lisäksi parhaan käsikirjoituksen Oscarilla. Frederick Loewe jäi eläkkeelle vuonna 1962, ja Lerner jatkoi musiikin tekemistä muiden säveltäjien kanssa. Burton Lane sävelsi musikaaliin On a Clear Day You Can See Forever (1965) ja André Previnin kanssa hän teki Coco Chanelin elämään perustuvan näytelmän Coco (1969). Lernerin 1970-luvun tuotantoon kuuluu yhdessä Leonard Bernsteinin kanssa tehty musikaali 1600 Pennsylvania Avenue. == Lähteet == Luokka:Yhdysvaltalaiset sanoittajat Luokka:Yhdysvaltalaiset käsikirjoittajat Luokka:Parhaan sovitetun käsikirjoituksen Oscar-palkinnon saajat Luokka:Oscar- palkinnon saajat Luokka:Golden Globe -palkinnon saajat Luokka:Songwriters Hall of Fame Luokka:Vuonna 1918 syntyneet Luokka:Vuonna 1986 kuolleet
Jäännösjännitys

Jäännösjännitykset ovat materiaalin sisäisiä jännityksiä, jotka syntyvät materiaaliin mekaanisessa ja/tai termisessä muokkauksessa, kuten hitsauksen tai valssauksen yhteydessä. Tapauksesta riippuen jäännösjännitykset voivat olla toivottavia tai epätoivottavia.http://www.tekniikkatalous.fi/innovaatiot/jaannosjannitysten+arviointi+tehostaa+teraksen+kayttoa/a38856 == Mittaaminen == Jäännösjännityksiä voidaan mitata useammalla eri tekniikalla, jotka voidaan jakaa ainetta rikkoviin ja rikkomattomiin menetelmiin (NDT-non-destructive methods). Röntgendiffraktio sekä neutronidiffraktio ovat ainetta rikkomattomia menetelmiä. Ainetta rikkovana menetelmänä voidaan käyttää reiänporausmenetelmää ja muita vastaavia menetelmiä. == Lähteet == Luokka:Jatkuvan aineen mekaniikka
HC České Budějovice

ČEZ Motor České Budějovice on tšekkiläinen jääkiekkoseura, joka on kotoisin České Budějovicen kaupungista. Seura on perustettu vuonna 1928 ja se pelaa Tšekin korkeimmalla sarjatasolla Extraligassa. Seuran kotihallina toimii Budvar Arena. HC České Budějovice on voittanut Tšekkoslovakian mestaruuden vuonna 1951. Vuonna 2013 seura muutti nimekseen ČEZ Motor České Budějovice. Seura on pelannut maan pääsarjassa Extraligassa vuoteen 2013 asti. Seura osallistui jääkiekon Mestarien liigaan kaudella 2008–2009 voitettuaan Extraligan runkosarjan kaudella 2007–2008. == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka 2 Jan Strmeň L 2026 Havířov, Tšekkoslovakia 35 Milan Klouček L 2027 Hradec Králové, Tšekki Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 5 Šimon Kubíček R 2026 Jindřichův Hradec, Tšekki 7 Jan Štencel L 2028 Opava, Tšekki 12 Pavel Pýcha L 2027 České Budějovice, Tšekki 18 René Piegl L 2025 České Budějovice, Tšekki 52 Milan Doudera (A) L 2026 Horní Bezděkov, Tšekki 65 Tomáš Cibulka L 2027+1 České Budějovice, Tšekki 69 Roman Vráblík L 2026 Praha, Tšekkoslovakia 82 Daniel Bukač R 2025+1 Most, Tšekki 92 Will Reilly R 2025+1 Toronto, Ontario, Kanada 98 Ondřej Kachyňa L 2026 Hodonín, Tšekki Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 9 Pavel Novák R OLH 2025 Tábor, Tšekki 11 Brant Harris R KH / OLH 2027+1 Estevan, Saskatchewan, Kanada 14 Štěpán Hoch L VLH 2026+1 17 Matej Kašlík L KH / VLH 2026+1 Púchov, Slovakia 20 Matěj Toman L LH 2026 České Budějovice, Tšekki 22 Jakub Valský L LH 2025+1 Slaný, Tšekkoslovakia 27 Matyáš Humeník R OLH 2027+1 34 Filip Přikryl L KH 2026 Rokycany, Tšekki 37 Sebastián Malát L KH / VLH Laina Klatovy, Tšekki 45 Jan Ordoš R LH 2028 Ústí nad Labem, Tšekki 47 Tomáš Chlubna R OLH 2026 Jihlava, Tšekki 56 Martin Beránek L LH 2025+1 České Budějovice, Tšekki 59 Adam Kubík L VLH 2026 Kladno, Tšekki 73 Josef Koláček L KH 2026 Chomutov, Tšekki 77 Milan Gulaš (C) R OLH 2025 České Budějovice, Tšekkoslovakia 80 Tomáš Zohorna (A) L KH / VLH 2025 Havlíčkův Brod, Tšekkoslovakia 95 Nick Olesen L H 2026 Frederikshavn, Tanska ===Valmennus & Joukkueenjohto=== * Päävalmentaja: Ladislav Čihák * Apuvalmentaja: Jiří Hanzlík * Maalivahtivalmentaja: Stanislav Hrubec * Videovalmentaja: Tomáš Pařízek * Videovalmentaja: Adam Přibyl * Fysiikkavalmentaja: Miloš Moravec * Fysiikkavalmentaja: Josef Žáček * Huoltopäällikkö: Pavel Bláha * Huoltopäällikkö: Pavel Vlašic * Puheenjohtaja: Roman Turek * Toimitusjohtaja: Stanislav Bednařík * Jääkiekkotoimminnanjohtaja: Petr Sailer * Urheilutoimenjohtaja: Jiří Novotný * Joukkueenjohtaja: Jiří Šimánek Lähde: EliteProspectshttps://www.eliteprospects.com/team/154/motor-ceske-budejovice Viitattu 15.10.2021. == Lähteet == ==Aiheesta muualla== * CB Hokej 2013 verkkosivut Luokka:Tšekkiläiset jääkiekkoseurat Luokka:Vuonna 1928 perustetut urheiluseurat Luokka:Etelä-Böömin lääni
Kausalan ravirata

Kausalan ravirata sijaitsee Iitin kuntakeskuksessa Kausalassa. Vuonna 1924 valmistunut ravirata kuuluu Suomen Hippoksen rataluokituksessa ns. kesäratoihin. Kausalan raviradalla järjestetään ainoastaan yhdet totoravit vuosittain.Raviradat.fi Viitattu 16.8.2013. Raviradan sisäkentällä sijaitsevat vuonna 1944 alun perin suojeluskuntataloksi rakennettu Ravilinna, vuonna 1984 sen yhteyteen valmistunut liikuntahalli sekä yleisurheilu/jalkapallo-, pesäpallo- ja tenniskentät. Iitin kunnan omistamassa Ravilinnassa on 300:lle hengelle tarkoitettu juhlatila sekä kuntosali. Liikuntahallia käyttävät muun muassa eri palloilulajien harrastajat.Iitin kunnan liikuntapaikat- ja tilat Viitattu 16.8.2013. == Historia == Kausalan ravirata rakennettiin vuonna 1920 valmistuneen Iitin kunnan rahoittaman Keskustalo-nimisen seuratalon ympärille. Rakennus siirtyi myöhemmin paikallisen suojeluskunnan omistukseen, kunnes se tuhoutui tulipalossa tapaninpäivänä 1941. Vuonna 1944 vanhan suojeluskuntatalon paikalle valmistui kivirakenteinen arkkitehti Pauli Salomaan suunnittelema rakennus. Marraskuussa 1944 sen omistajaksi tuli Iitin hevosystäväinseura ja suojeluskuntatalo nimettiin uudelleen Ravilinnaksi. Vuonna 1978 rakennus siirtyi Iitin kunnan haltuun.Ravilinna nousi tuhkasta Viitattu 16.8.2013. == Iitin hevoskeskus == Kausalan raviradan pohjoispuolelle on suunniteltu rakennettavaksi hevoskeskus, johon sijoittuisivat muun muassa harjoitusravirata, ravi- ja ratsastustalleja, maneesi sekä hevoskilinikka.Iitin hevoskeskuksen kotisivut Viitattu 16.8.2013. Sen rakentaminen aloitetaan mahdollisesti vuonna 2015, mutta vuonna 2022 mitään edistystä ei ole tapahtunut. == Lähteet == Luokka:Suomen raviradat Luokka:Iitin rakennukset ja rakennelmat Luokka:Iitin urheilu
Uhka avaruudesta

Uhka avaruudesta (Rendezvous with Rama) on Arthur C. Clarken kirjoittama tieteisromaani, joka ilmestyi vuonna 1973. Suomeksi se ilmestyi 1974 Matti Kannoston kääntämänä ja Kirjayhtymän kustantamana. Romaanissa kuvataan Maasta lähetetyn avaruusaluksen miehistön retkeilyä Aurinkokuntaan saapuneella valtavalla Rama-aluksella. Alus on sisältä ontto, pyörivä lieriö, ja pyöriminen synnyttää keskipakoisvoimallaan keinotekoisen painovoiman. Uhka avaruudesta voitti mm. Hugo-, Nebula-, Locus- ja BSFA-palkinnot. Tyylilajiltaan kirja kuuluu lähinnä niin sanottuun kovaan tieteiskirjallisuuteen, jossa tieteelliset tosiasiat ovat merkittävä osa juonta. Clarke kirjoitti myöhemmin teokselle jatko-osia, joista suomeksi on julkaistu Rama II. == Lähteet == Luokka:Brittiläiset tieteisromaanit Luokka:Vuoden 1973 kirjat Luokka:Arthur C. Clarken teokset
HC Most

HC Most on tšekkiläinen jääkiekkoseura Mostin kaupungista. Seura on perustettu vuonna 1946 ja se pelaa Tšekkiin toiseksi korkeimmalla sarjatasolla 1. Národní Hokejová Ligassa. ==Aiheesta muualla== * HC Mostin verkkosivut Luokka:1. Národní Hokejová Liga-seurat Luokka:Tšekkiläiset jääkiekkoseurat Luokka:Vuonna 1946 perustetut urheiluseurat Luokka:Ústín lääni
Los Angeles Kiss

Los Angeles Kiss on yhdysvaltalainen Kalifornian Los Angelesista lähtöisin oleva arena football -seura, joka pelaa Arena Football Leaguessa kaudesta 2014–2015 lähtien. Joukkue pelaa kotiottelunsa Kalifornian Anaheimissa Honda Center -areenalla. Seuran omistajiin lukeutuvat muun muassa yhdysvaltalaisen rockmusiikkia esittävän Kiss-yhtyeen keulahahmot, basisti-laulaja Gene Simmons ja laulaja sekä rytmikitaristi Paul Stanley sekä yhtyeen manageri Doc McGhee. Seuran kauden 2014–2015 otteluihin kausikortin tilanneet saavat myös kutsun Kissin konserttiin Honda Centeriin yhtyeen Monster Tour -maailmankiertueen aikana. == Lähteet == Luokka:Yhdysvaltalaiset amerikkalaisen jalkapallon seurat Luokka:Los Angelesin urheilu Luokka:Vuonna 2013 perustetut urheiluseurat Luokka:Kiss
HC Slovan Ústí nad Labem

HC Slovan Ústí nad Labem on tšekkiläinen jääkiekkoseura Ústí nad Labemin kaupungista. Seura on perustettu vuonna 1945 ja se pelaa Tšekkiin toiseksi korkeimmalla sarjatasolla 1. česká hokejová ligassa. ==Aiheesta muualla== * HC Slovan Ústečtí Lvin verkkosivut Luokka:1. Národní Hokejová Liga-seurat Luokka:Tšekkiläiset jääkiekkoseurat Luokka:Vuonna 1945 perustetut urheiluseurat Luokka:Ústín lääni
Salith Šumperk

Salith Šumperk on tšekkiläinen jääkiekkoseura Šumperkin kaupungista. Seura on perustettu vuonna 1945 ja se pelaa Tšekin toiseksi korkeimmalla sarjatasolla 1. Národní Hokejová Ligassa. == Aiheesta muualla == * Salith Šumperk verkkosivut Luokka:1. Národní Hokejová Liga-seurat Luokka:Tšekkiläiset jääkiekkoseurat Luokka:Vuonna 1945 perustetut urheiluseurat Luokka:Olomoucin lääni
Tuhkadrongo

Tuhkadrongo (Dicrurus leucophaeus) on drongojen heimoon kuuluva varpuslintu. ==Levinneisyys== Tuhkadrongoa tavataan laajalla alueella Intian niemimaalla ja Itä- ja Kaakkois-Aasiassa. Lajin on kuvattu olevan yleinen Intian niemimaalla, ja Kiinassa arvioidaan pesivän 10 000–100 000 paria. Se on luokiteltu elinvoimaiseksi. ==Lähteet== Luokka:Drongot
Etelä-Amerikan laatta

Etelä-Amerikan laatta on yksi maapallon seitsemästä suuresta litosfäärilaatasta. Se kattaa koko Etelä-Amerikan mantereen sekä noin puolet eteläisestä Atlantin valtamerestä, ja luetaan mannerlaataksi. Pohjoisessa laatta rajoittuu Karibian ja Pohjois-Amerikan laattoihin, idässä Afrikan laattaan, etelässä Antarktiksen ja Scotian laattaan ja lännessä Nazca- laattaan. == Liike == Maapallon litosfäärilaatat ovat jatkuvassa, hitaassa liikkeessä. Etelä-Amerikan laatta liikkuu likimain länteen, noin 30 millimetriä vuodessa, jolloin se törmää vastakkaiseen suuntaan liikkuviin Antarktiksen ja Nazca-laattaan. Samaan aikaan laatta erkanee idässä Afrikan laatasta. Etelä-Amerikan ja Karibian sekä Pohjois-Amerikan laattojen saumakohdat ovat varsin epämääräisiä, eivätkä ne liiku säännöllisesti toisiinsa nähden. Etelä-Amerikan ja Nazca- sekä Antarktiksen laattojen törmäysvyöhykkeeseen on muodostunut mahtava Andien vuorijono, joka ulottuu Kolumbian pohjoisosista Chilen eteläkärkeen saakka. Samaan aikaan meren pohjaan on syntynyt syvänmeren hautojen ketju, kun mereiset Nazca- ja Antarktiksen laatta ovat työntyneet mantereisen Etelä-Amerikan laatan alle. Syvin hautavajoamista on Perun-Chilen hauta, joka ulottuu 8 066 metrin syvyyteen. Etelä-Amerikan ja Afrikan laattojen erkaneminen toisistaan puolestaan leventää eteläistä Atlanttia. == Hasardit == Litosfäärilaattojen törmäysvyöhykkeet ovat yleisesti hyvin vulkaanisesti aktiivista ja maanjäristysherkkää seutua. Maanjäristykset rannikolla tai merenpohjassa lähellä rannikkoa voivat myös synnyttää tuhoisia tsunameja. Etelä-Amerikan laatan länsireunalla on lukuisia tulivuoria, ja historia tuntee useita voimakkaita maanjäristyksiä tapahtuneen alueella. Viimeisin suurkatastrofin aiheuttanut järistys sattui Chilessä vuonna 2010; episentrumi sijaitsi Maulen alueella ja voimakkuus oli 8,8 magnitudia. === Voimakkaimmat maanjäristykset === * Suuri Chilen maanjäristys 1960 * Arica 1868 * Chile 2010 * Valdivia 1575 * Vallenar 1922 * Santiago 1647 * Concepción 1751 * Concepción 1835 * Concepción 1570 === Aktiivisia tulivuoria === * Chaitén * Cotopaxi * Galeras * Licancabur * Nevado del Ruiz * Ojos del Salado * Pichincha * Puyehue * Tungurahua * Villarrica == Katso myös == * Laattatektoniikka == Lähteet == Luokka:Mannerlaatat
Valkovatsadrongo

Valkovatsadrongo (Dicrurus caerulescens) on drongojen heimoon kuuluva varpuslintu. ==Levinneisyys== Valkovatsadrongoa tavataan Intiassa, Nepalissa ja Sri Lankassa. Sen on kuvattu olevan paikallisesti yleinen Nepalissa alle 305 metrin korkeudella, harvinainen Intiassa ja yleinen Sri Lankan alankoalueilla. Laji on luokiteltu elinvoimaiseksi. ==Lähteet== Luokka:Drongot
Varisdrongo

Varisdrongo (Dicrurus annectens) on drongojen heimoon kuuluva varpuslintu. ==Levinneisyys== Varisdrongoa tavataan Intian niemimaan pohjoisosissa ja Kaakkois-Aasiassa. Intian niemimaalla sitä on kuvattu paikallisesti yleisestä paikallisesti runsaslukuiseksi. Laji on luokiteltu elinvoimaiseksi. ==Lähteet== Luokka:Drongot
Grimes

Claire Elise Boucher (s. ), taiteilijanimeltään Grimes, on kanadalainen muusikko, tuottaja ja musiikkivideoiden ohjaaja. Grimesin musiikki on elektronista ja kokeellista poppia. Hän on julkaissut viisi albumia: Geidi Primes (2010), Halfaxa (2010), Visions (2012), Art Angels (2015) ja Miss Anthropocene (2020). Lisäksi hän on tehnyt kanadalaisartisti d’Eonin kanssa yhteisen EP-levyn Darkbloom, joka julkaistiin vuonna 2011. Vuonna 2013 Grimes sai Webby-palkinnon vuoden artistina. == Ura == Grimes varttui Brittiläisen Kolumbian Vancouverissa. Hän aloitti musiikkiuransa ystävänsä yhtyeen taustalaulajana. Hän julkaisi kaksi ensimmäistä albumiaan, Geidi Primes ja Halfaxa, vuonna 2010. Kaksi vuotta myöhemmin Grimes solmi levytyssopimuksen 4AD-yhtiön kanssa ja julkaisi läpimurtoalbuminsa Visions. Seuraavana vuonna hän solmi levytyssopimuksen Roc Nation -yhtiön kanssa ja julkaisi neljännen albuminsa Art Angels vuonna 2015. Hänen viides albuminsa Miss Anthropocene julkaistiin helmikuussa 2020. == Yksityiselämä == Grimes seurusteli Teslan toimitusjohtajan Elon Muskin kanssa vuodesta 2018 vuoteen 2021 asti. He tutustuivat toisiinsa Twitterin kautta. Helmikuussa 2020 Grimes kertoi odottavansa lasta ja vahvisti myöhemmin Muskin olevan lapsen isä. Heidän poikansa syntyi toukokuussa 2020. == Diskografia == === Studioalbumit === * Geidi Primes (2010) * Halfaxa (2010) * Visions (2012) * Art Angels (2015) * Miss Anthropocene (2020) === EP:t === * Lethe (2007) * Darkbloom (mukana d’Eon, 2011) * Ambrosia (2012) === Singlet === * Genesis (2012) * Go (mukana Blood Diamonds, 2014) * Entropy (mukana Bleachers, 2015) * Flesh Without Blood (2015) * Kill V. Maim (2016) * We Appreciate Power (mukana Hana, 2018) * Violence (mukana i_o, 2019) * So Heavy I Fell Through the Earth (2019) * My Name Is Dark (2019) * 4ÆM (2019) * Delete Forever (2020) * Player of Games (2021) * Shinigami Eyes (2022) * Welcome to the Opera (mukana Anyma, 2023) * I Wanna Be Software (mukana Illangelo, 2023) == Lähteet == == Aiheesta muualla == Luokka:Kanadalaiset muusikot Luokka:Vuonna 1988 syntyneet Luokka:Elävät henkilöt
SK Horácká Slavia Třebíč

SK Horácká Slavia Třebíč on tšekkiläinen jääkiekkoseura Třebíčin kaupungista. Seura on perustettu vuonna 1928 ja se pelaa Tšekin toiseksi korkeimmalla sarjatasolla Chance Ligassa. == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka 2 Jan Brož L 2025 Třebíč, Tšekki 49 Jan Mičán R 2025 Praha, Tšekki Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 8 Adam Svoboda L Juniori 15 Antonín Bořuta L 2025 Zlín, Tšekkoslovakia 20 Michal Furch R 2025 Brno, Tšekki 33 Petr Vodička L 2025 Plzeň, Tšekki 61 Miha Štebih L 2026 Maribor, Slovenia 94 Erik Mareš L 2025 Litvínov, Tšekki Martin Böhm L 2025 Prachatice, Tšekki Jakub Kroupa L 2025 Jakub Stehlík R 2025 Znojmo, Tšekkoslovakia Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 12 David Michálek L VLH 2026 Havlíčkův Brod, Tšekki 16 Jakub Malý L H 2025 Brno, Tšekki 23 Matyáš Svoboda L VLH 2024 Údlice, Tšekki 44 Michal Vodný R VLH 2026 Uherské Hradiště, Tšekki 55 David Michalčuk L H 2025 Jihlava, Tšekki 63 Radim Ferda R H 2026 Třebíč, Tšekki 70 Peter Lichanec L VLH 2025 Prievidza, Slovakia, Tšekkoslovakia 85 Matěj Psota L OLH 2025 Liberec, Tšekki 89 Ladislav Bittner (C) R KH 2025 Hronov, Tšekkoslovakia 90 Martin Dočekal L VLH 2026+1 Třebíč, Tšekkoslovakia Vítězslav Brož R H 2025 Humpolec, Tšekki Tomáš Svoboda R OLH 2025 Litoměřice, Tšekkoslovakia ===Joukkueenjohto=== * Päävalmentaja & Urheilutoimenjohtaja: Kamil Pokorný * Apuvalmentaja: Jaroslav Barvíř * Apuvalmentaja: David Dolníček * Maalivahtivalmentaja: Jaroslav Odehnal * Huoltopäällikkö: Roman Mejzlík * Puheenjohtaja: Martin Svoboda * Joukkueenjohtaja: Luděk Popela Lähde: EliteProspectshttps://www.eliteprospects.com/team/1317/sk-horacka- slavia-t%C5%99ebi%C4%8D Viitattu 12.3.2023. == Lähteet == ==Aiheesta muualla== * SK Horacka Slavia Trebicin verkkosivut Luokka:1. Národní Hokejová Liga-seurat Luokka:Tšekkiläiset jääkiekkoseurat Luokka:Vuonna 1928 perustetut urheiluseurat Luokka:Vysočinan lääni
Sportovní Klub Kadaň

Sportovní Klub Kadaň on tšekkiläinen jääkiekkoseura Kadaňin kaupungista. Seura on perustettu vuonna 1945 ja se pelaa Tšekin toiseksi korkeimmalla sarjatasolla 1. Národní Hokejová Ligassa. ==Aiheesta muualla== * Sportovní Klub Kadaňin verkkosivut Luokka:1. Národní Hokejová Liga-seurat Luokka:Tšekkiläiset jääkiekkoseurat Luokka:Vuonna 1945 perustetut urheiluseurat Luokka:Ústín lääni
Soricomorpha

Soricomorpha on tieteellisessä luokittelussa aiemmin käytetty nisäkkäisiin kuuluva lahko. Siihen kuuluivat almikit, päästäiset, kontiaiset sekä jättiläispäästäiset, jonka kaikki lajit ovat kuolleet sukupuuttoon. Soricomorpha oli parafyleettinen ryhmä, sillä se sulki sen ulkopuolelle päästäisten sisarryhmän, siilit. Uudeksi monofolyyttiseksi ryhmäksi luotiin Eulipotyphla. == Katso myös == * Luettelo Soricomorpha-lahkon nisäkkäistä == Lähteet == *
Jalkapallon I divisioonan kausi 1987

Jalkapallon I divisioonan kausi 1987 oli Suomen jalkapallon toiseksi korkeimman sarjatason kausi. Kausi pelattiin 12 joukkueen kaksinkertaisena sarjana. Voittaja Oulun Työväen Palloilijat nousi suoraan Mestaruussarjaan. Toiseksi sijoittunut Grankulla IFK karsi Mestaruussarjapaikasta Kemin Palloseuran kanssa. KePS säilytti paikkansa Mestaruussarjassa. Kolme viimeistä joukkuetta putosivat suoraan II divisioonaan. ==Sarjataulukko== Joukkue O V T H TM PM ME P 1 OTP 22 12 6 4 42 21 +21 30 2 GrIFK 22 13 3 6 42 22 +20 29 3 KontU 22 12 4 6 45 25 +20 28 4 Elo 22 11 4 7 40 22 +18 26 5 KPV 22 11 4 7 38 31 +7 26 6 MyPa 22 8 6 8 36 34 +2 22 7 FinnPa 22 8 6 8 30 38 -8 22 8 TPV 22 9 3 10 45 42 +3 21 9 VaKP 22 8 5 9 32 47 -15 21 10 LauTP 22 6 5 11 24 38 -14 17 11 KaPa 22 5 5 12 20 33 -13 15 12 Huima 22 1 5 16 18 59 -32 7 == Yleisömäärät == Seura Ottelut Yleisömäärä Yleisökeskiarvo KontU 11 13 737 1249 TPV 11 10 899 991 KPV 11 10 267 933 OTP 11 8 934 812 GrIFK 11 5 670 515 VaKP 11 5 540 504 KaPa 11 5 193 472 MyPa 11 5 129 466 FinnPa 11 4 609 419 LauTP 11 3 387 308 Huima 11 3 212 292 Elo 11 3 031 276 Yhteensä 132 79 608 603 ==Karsinta Mestaruussarjaan== *GrIFK – KePS 0–2 Yleisöä 1866 *KePS – GrIFK 5–2 Yleisöä 1532 Kemin Palloseura säilytti paikkansa Mestaruussarjassa yhteismaalein 7–2. ==Lähteet== Luokka:Ykkösliigan kaudet Luokka:Vuoden 1987 jalkapallo
Niilo Ryti

Niilo Erik Ryti (8. syyskuuta 1919 Helsinki – 25. joulukuuta 1997 Helsinki) oli suomalainen diplomi-insinööri, tekniikan lisensiaatti ja tekniikan kunniatohtori. Ryti työskenteli G. A. Serlachius Osakeyhtiön Kankaan paperitehtaalla vuosina 1945-1960, ensin käyttöinsinöörinä ja vuodesta 1950 teknisenä johtajana, ja edelleen vuosina 1960-63 Wilh. Schauman osakeyhtiön Pietarsaaren paperitehtaan teknisenä johtajana. Vuosina 1963–1977 hän toimi Teknillisen korkeakoulun paperitekniikan professorina, vuosina 1977–1979 Jaakko Pöyry international osakeyhtiön toimitusjohtajana ja vuosina 1979–1982 Jaakko Pöyry -yhtiöiden johtoryhmän jäsenenä. Tekniikan kunniatohtorin arvon hän sai vuonna 1981. Niilo Rytin isä oli tasavallan presidentti Risto Ryti ja äiti Gerda Ryti. Teknillisen korkeakoulun lämpötekniikan ja koneopin professori Henrik Ryti oli hänen veljensä. ==Lähteet== ==Aiheesta muualla== *Niilo Erik Ryti. 1997 Paper Industry International Hall of Fame Inductee. *Paper International Hall of Fame (PIHF) - History and Mission & Inductees. Luokka:Suomalaiset insinöörit Luokka:Teknillisen korkeakoulun professorit Luokka:Suomalaiset yritysjohtajat Luokka:Suomen presidenttien lapset Luokka:Risto Ryti Luokka:Vuonna 1919 syntyneet Luokka:Vuonna 1997 kuolleet Luokka:Suomalaiset professorit
Andamaaniendrongo

Andamaaniendrongo (Dicrurus andamanensis) on drongojen heimoon kuuluva varpuslintu. ==Levinneisyys== Andamaaniendrongoa tavataan Andamaanien saarilla. Sen on kuvattu olevan vielä yleinen. Se luokitellaankin elinvoimaiseksi, vaikka sen kanta lienee pienenemässä elinympäristöjen tuhoutumisen takia. ==Lähteet== Luokka:Drongot
Celebesindrongo

Celebesindrongo (Dicrurus montanus) on drongojen heimoon kuuluva varpuslintu. ==Levinneisyys== Celebesindrongoa tavataan kotoperäisenä Sulawesin saarella Indonesiassa. Sitä on kuvattu harvinaisesta paikallisesti suhteellisen yleiseksi. Laji on luokiteltu elinvoimaiseksi. ==Lähteet== Luokka:Drongot
Filippiiniendrongo

Filippiiniendrongo (Dicrurus balicassius) on drongojen heimoon kuuluva varpuslintu. ==Levinneisyys== Filippiiniendrongoa tavataan kotoperäisenä Filippiineillä. Sen on kuvattu olevan yleinen, ja se on luokiteltu elinvoimaiseksi. ==Lähteet== Luokka:Drongot
Paljettidrongo

Paljettidrongo (Dicrurus bracteatus) on drongojen heimoon kuuluva varpuslintu. ==Levinneisyys== Paljettidrongoa tavataan Australiassa, Indonesiassa, Papua- Uudessa-Guineassa, Filippiineillä ja Salomonsaarilla. Australian paljettidrongokannaksi arvioidaan 500 000 yksilöä. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Drongot
Gyldendalske Boghandel

Gyldendal eli Gyldendalske Boghandel, virallisesti Gyldendalske Boghandel, Nordisk Forlag A/S on Kööpenhaminassa toimiva tanskalainen kirjankustantamo, jonka on vuonna 1770 perustanut Søren Gyldendal. Siitä erosi vuonna 1925 itsenäiseksi yritykseksi sen norjalainen osasto Gyldendal Norsk Forlag,Facta2001, WSOY 1982, 5. osa, palsta 364 joka on Norjan suurimpia kustannusyhtiöitä.Gyldendalske Boghandel, Nordisk Forlag A/S Store Norske Leksikon == Katso myös == * Luettelo Kööpenhaminan pörssissä noteeratuista yhtiöistä == Lähteet == Luokka:Tanskalaiset kirjankustantamot Luokka:Tanskalaiset pörssiyhtiöt
Gyldendal Norsk Forlag

Gyldendal Norsk Forlag on Norjan suurimpiin kuuluva kustannusyhtiö. Se erosi vuonna 1925 itsenäiseksi yhtiöksi tanskalaisesta kustannusyhtiöstä Gyldendalske Boghandel. Yrityksen toimitusjohtaja on Fredrik Nissen. Sen ensimmäinen johtaja vuoteen 1970 oli Harald Grieg.Gyldendalske Boghandel, Nordisk Forlag A/S Store Norske Leksikon == Lähteet == Luokka:Norjalaiset kirjankustantamot Luokka:Norjalaiset pörssiyhtiöt
Naisten Liiga -kausi 2013

Naisten Liiga -kausi 2013 oli Suomen naisten jalkapallon korkeimman sarjatason kausi. Åland United voitti seuran historian toisen mestaruuden. Hopeaa voitti PK-35 Vantaa ja pronssia FC Honka. Kausi pelattiin 10 joukkueen kaksinkertaisena sarjana, jonka jälkeen kuusi parasta joukkuetta pelasivat yksinkertaisen yläloppusarjan. Neljä viimeistä joukkuetta pelasivat kaksinkertaisen alaloppusarjan. Loppusarjoissa otettiin huomioon alkusarjojen pisteet. Alaloppusarjan viimeiseksi jäänyt joukkue putosi suoraan Naisten Ykköseen. == Joukkueet == Joukkue Paikkakunta Kotikenttä Perustettu Päävalmentaja FC Honka Espoo Tapiolan urheilupuisto 1975 Timo Lounio GBK Kokkola Kokkolan keskuskenttä 1931 Håkan Nyman HJK Helsinki Töölön pallokenttä 1907 Maria Virolainen Kokkola Futis 10 Kokkola Kokkolan keskuskenttä 2010 Mikael Käld NiceFutis Pori Porin stadion 1989 Sami Rintanen Bogusław Plich (3.6. alkaen) ONS Oulu Castrenin kenttä 2007 Mauri Holappa Pallokissat Kuopio Kuopion keskuskenttä 2007 Pasi Tuutti PK-35 Vantaa Vantaa ISS Stadion 1935 Pauliina Miettinen TPS Turku Turun yläkenttä 1922 Jouni Alen Åland United Lemland Bengtsböle Idrottspark 2004 Gary Williams ==Runkosarja== ==Yläloppusarja== ==Alaloppusarja== == Parhaat maalintekijät == Sijoitus Pelaaja Joukkue Maalit 1\. Cynthia Uwak Åland United 18 2\. Vera Saastamoinen HJK 17 3\. Monica Dolinsky Åland United 15 4\. Tiina Saario Åland United 14 Sanna Ylianttila ONS 14 6\. Henni-Marika Malinen FC Honka 13 Hanne Ojanperä PK-35 Vantaa 13 8\. Heidi Kivelä PK-35 Vantaa 12 Juliette Kemppi Åland United 12 10\. Theresa Gomina GBK 11 Jaana Lyytikäinen Åland United 11 Marianna Tolvanen FC Honka 11 == Kuukauden pelaajat == Kuukausi Pelaaja Joukkue Maaliskuu ? Huhtikuu Tiina Saario Åland United Toukokuu Siiri Hammar TPS Kesäkuu ? Heinäkuu ? Elokuu Henni Malinen FC Honka Syyskuu ? Lokakuu ? ==Lähteet== Luokka:Kansallinen liiga -kaudet Luokka:Jalkapallosarjojen kausi 2012–2013/2013
Gyldendal

Gyldendal viittaa seuraaviin: *Gyldendalske Boghandel, tanskalainen kirjankustantamo *Gyldendal Norsk Forlag, norjalainen kirjankustantamo *Søren Gyldendal (1742–1802), tanskalainen kirjankustantaja
Pacific Southwest Airlines

Pacific Southwest Airlines, tai yleisemmin PSA oli yhdysvaltalainen lentoyhtiö, joka lensi Yhdysvaltain sisäisiä lentoja. PSA oli aikoinaan hyvin suosittu lentoyhtiö, joten matkustajia oli paljon. PSA oli tunnettu sen sloganista, "The World's Friendliest Airline" (Maailman ystävällisin lentoyhtiö). Slogan johtui siitä, että lentokoneiden nokkaan oli maalattu hymyilevä kuvio. Vuonna 1988 PSA yhdistettiin osaksi USAiria. Kenny Friedkin perusti lentoyhtiön vuonna 1943. Yhtiölle on tapahtunut yhteensä 2 kuolettavaa onnettomuutta ja 2 lentokonekaappausta. Yhdysvaltain sisäisten lentojen lisäksi PSA:lla oli myös kaksi kohdetta Meksikossa. ==Onnettomuuksia== 25.9.1978, San Diego, Kalifornia. PSA:n lento 182, Boeing 727-200 törmäsi Cessna-pienkoneeseen ja syöksyi maahan kun oli laskeutumassa Lindberghin lentokentälle, Kaliforniaan. Kaikki PSA:n 128 matkustajaa ja 7 miehistön jäsentä kuolivat. Lisäksi Cessnassa olleet 2 henkilöä ja maassa olleet 7 henkilöä menehtyivät, 9 maassa ollutta loukkaantuivat, mutta selvisivät hengissä. Kyseinen onnettomuus on kaikkien aikojen kuudenneksi tuhoisin matkustajakoneelle sattunut lento-onnettomuus Yhdysvalloissa. PSA:n lennolle 1771 nousi aiemmin potkut saanut mies, joka toi ampuma-aseen mukanaan, ampui työnantajansa, lentoemännän, lentäjät, ja mahdollisesti erään matkustamossa istuneen lentäjän. Luokka:Entiset yhdysvaltalaiset lentoyhtiöt
Skeematerapia

Skeematerapia on yhdysvaltalaisen psykoterapeutti Jeffrey E. Youngin (1950-) kehittämä terapiamuoto, joka pohjautuu kognitiiviseen psykoterapiaan. Sen avulla työstetään oireiden, kuten masennuksen, ahdistuksen tai paniikkikohtausten lisäksi syvätason uskomusjärjestelmiä, niin kutsuttuja skeemoja. Skeemat ovat "tunnelukkoja" (), joiden työstäminen terapiassa tuo helpotusta ihmisen koko elämään. Usein moninaisten oireiden takana on jokin ydintunnelukko, jonka kognitiivista terapiaa tekevät terapeutit tunnistavat potilaistaan. Tällöin tarvitaan skeemojen työstämistä. Skeemoja on vaikea muuttaa, sillä niitä pitävät yllä kognitiiviset, käyttäytymiseen ja tunnekokemuksiin sidoksissa olevat tekivät. Ensimmäinen signaali on toteamus: - Olen aina ollut tällainen. Potilas haluaa muuttua, mutta vastustaa samalla muutosta. Hän ei ymmärrä toimintansa seurauksia, eikä havaitse itselleen haitallisia käyttäytymiskuvioita. Esimerkiksi kun potilas on joskus lapsena kokenut hylätyksi kokemisen, myöhemmin samanlaisen tai samantapaisen kokemuksen yhteydessä tuon aiemman kokemuksen tunne aktivoituu hänessä uudelleen. Skeematerapian päämääränä on se, että potilas ymmärtää mistä hänen oireensa johtuvat. Se on kognitiivisen psykoterapian tekniikka, jonka avulla pitkäaikaiset persoonallisuutta koskevat ongelmat on mahdollista purkaa ja selvittää. ==Lähteet== ==Aiheesta muualla== * Tunnelukot aiheuttavat suurimman osan elämän solmuista MTV.fi. 10.9.2013. * Schema therapy with Dr. Jeffrey E. Young (APA, johdantohaastattelu 10min 02 s, ote laajemmasta ohjelmasta esimerkkitapauksineen, Part of the Systems of Psychotherapy Video Series) (youtube.com) *Schema Therapy Slide Shows (schematherapy.com) Luokka:Psykoterapia
Peräsindrongo

Peräsindrongo (Dicrurus hottentottus) on drongojen heimoon kuuluva varpuslintu. ==Levinneisyys== Peräsindrongoa tavataan laajalla alueella Etelä-, Itä- ja Kaakkois-Aasiassa. Sen maailmanlaajuisen kannan kokoa ja kannankehitystä ei tunneta, mutta laji on luokiteltu elinvoimaiseksi. ==Lähteet== Luokka:Drongot